Voetganger sterf grusaamFoto: ER24 ŉ Voetganger se liggaam is Dinsdagaand in twee geskeur toe ŉ voertuig hom in Boksburg in die Oos-Rand getref het. Russel Meiring, ŉ woordvoerder van ER24, het gesê die ongeluk het op die hoek van Atlas- en Finchweg plaasgevind. “Die man is op slag dood. Die impak van die voertuig was só erg dat sy liggaam in twee geskeur het,” het Meiring gesê. “ŉ Gedeelte van die man se liggaam het ‘n paar meter ver onder die voertuig gesleep.” Die bestuurder van die voertuig is ongedeerd. Die oorsaak van die ongeluk is nog nie bekend nie. Die polisie sal die ongeluk ondersoek.